Пореден успех за нашия Алекс Проданов

Със сребърен медал  от Третата Европейската олимпиада по физика (EuPhO)  се завърна нашият Александър Проданов от 9 клас.

Спечеленото отличие за възпитаника на казанлъшката Математическа, е поредното за тази година, след успешни участия на международни олимпиади по математика и природни науки.

Общо пет медала спечелиха българските гимназисти в Европейската олимпиада по физика: златен, два сребърни идва бронзови.

Те ги спечелиха в конкуренция със 175 състезатели в 36 отбора, от 35 държави.

Ръководител на българския отбор за участието в Европейската олимпиада по физика бе Нено Тодоров от Физическия факултет на СУ „Св. Климент Охридски“.

Европейската олимпиада по физика е състезание за гимназисти. То се провежда в допълнение към Международната олимпиада по физика, започнала през 1967 г. Концепцията за EuPhO е подобна на реалните изследователски ситуации, с кратко описание на проблемите и много пространство за творчески решения.

Миналата година нашите гимназисти също спечелиха един златен, два сребърни и два бронзови медала.